Tajaajilawwan akka aadaatti Sirrii ta’an dhiheessuu

Sub-Saharan African Youth & Family Services in

Minnesotaa keessatti sahaaraa gaditti kan jiraatan Tajaajila Dargaggootaa fi Maatii Afiriikaanotaa (SAYFSM), Afiriikaanota Minnesotaa keessa jiraatan hundumaaf, miira aadaa fi afaaniifis mijataa ta’een barnoota HIV/AIDS fi tajaajilawwan hawaasummaa kenna.

**Addatti baasuu caalmaa Nageenya Haaraa fi Biliisummaa**

**“We Shall Overcome . . .”**

 651-644-3983 [www.sayfsm.org](http://www.sayfsm.org) info@sayfsm.org

**HIV waliin jiraachuu dandeessu**

Tajaajilawwan kan SAYFSM, qajeelfamaa fi abdii akka argattaniif isin gargaaru.

Sagantaawwanii fi tajaajilaawwan kunneen SAYFSM –tti isiniif argamu:

* Afirikaanota HIV waliin jiraataniif gumii deggersaa miiraa fi kan hafuuraa
* Gorsaa fi Qorannoo HIV
* Barnoota ittisa HIV/AIDS
* HIV posatiivii warra ta’aniif kan kennamu gidduu seenuu kan dhibee ittisuu fi barumsa fayyaa
* Aadaa fi afaaniin kan wal qabatan meeshaalee barnootaa
* To’annoo dhimma fayyaa
* Abukaatoo kan yaalii fayyaa
* Gorsa Fayyummaa Sammuu
* Mana jireenyaatiif, miindeffamuudhaaf, deggersa hawaasaatiif, dulaaba soorataatiif, uffannaadhaaf, barnootaaf, seeraaf, meeshaalee mana keessaatiif, akkasumas fedhiiwwan kan biroof kan oolan, maddaa fi refiraala.

1

**Qorannoo Fayyaa Taasisaa!**

Qorannoon hundinuu fi tajaajilawwan wal fakkaatoo ta’an kaffaltii kan hin qabnee fi waajjira SAYFSM kanatti kan kennamanii dha.

SAYFSM kun karaa miseensa hojjetoota sirriitti leenjifamanii fi waraqaa ragaa qabaniitiin kan geggeeffamu meeshaa qorannoo HIV sadarkaa isaa eeggateen qorannoo dhiigaa taasisa.

Beellama qabachuudhaaf gara

 SAYFSM –tti bilbiluudhaan

 miseensa hojjetootaa waliin

haasa’aa.

Bahiin qorannoowwanii

daqiiqaa 15 keessatti.

***Mbiu***



qabuuf, mucaa kiyyaa ammoo HIV/AIDS tiif akka hin saaxilamneef yaadeetani.

Dhiiga kiyyaa keessa HIVn akka jiru gaafa natti himametti amanee fudhachuu hin dandeenye. Yeroo sanatti namni HIV waliin jiraatu nama dadhabaa, qalloo, huuqqataa akka ta’etti yaadama ture. Mallattoolee kana keessaa kan ana irratti mul’atan hin turre. HIVn qaama kiyyaa keessaa bakka inni dhokate jiru barbaaduun eegale. Qaama kiyyaa bakka mara irra iyyuu barbaadeera garuu hin argine.

Waa’ee HIV kan kiyyaa ergan hubadheetiin booda, abbaan manaa kiyyaa akka qorannoo dhiigaa taasisuuf nan gaafadhe. Haata’u iyyuu malee, waa’ee qorannoo taasisuun hafee waa’ee qorannoo HIV haasa’uu isaa iyyuu hin barbaanne. Akka qorannoo taasisuuf sababoota amansiisoo fi qabatamoo ta’an dhiheessuudhaan amansiisuuf yaalii yoon taasise illee yaada isaa jijjuuruu hin dandeenye. Qooda isa kanaa, anaan na dhiisee gara haadha manaa kan biraa fuudhuutti adeeme. Kanaaf, mucaa durbaa kiyyaa ofii kootiin guddisuun narra eegama ture.

Kan ani dhaladhee guddadhe Baha Afiriikaatti. Maqaan kiyyaa Hager Axinaafuu yoo ta’u umuriin koo soddoma keessa. HIV/AIDS waliin jiraachuu kiyyaa kanan hubadhe Fulbaana 2001 keessa qorannoo fayyaa kan waqtii ulfaa yeroon taasisu ture. Abbaan manaa kiyyaa HIV qabaachuu isaa waanan shakkeef qorannoo fayyaa kan HIV/AIDS taasisuufan murteesse, sababiin isaas haalli hojii isaatii biyyoota garaa garaa naanna’uu waan



Buufata Qorannoo HIV kan TOLAA

SAYFSM 651-644-3983

JustUS Health 612-341-2060

Red Door 612-543-5555

**KENNAAWWAN ADDAA GAMMACHUUDHAAN KEESSUMMEEFFAMU!**

Eeyyee! SAYFSM kanaaf kennuu nan barbaada:

\_\_\_\_$25 \_\_\_\_$10 \_\_\_\_$5 \_\_\_\_kan biraa

Maaloo, kennaa keessan gara kanatti ergaa:

SAYFSM

2395 University Avenue W, #200

St. Paul, MN 55114

Galatoomaa!!

**Teessoon Keenya:**

SAYFSM

2395 University Avenue, #200,

St. Paul, MN 55114

Lakkoofsa Bilbilaa: (651) 644-3983

E-meeyilii: info@sayfsm.org

Marsariitii: www.sayfsm.org

Barruulee SAYFSM Issue 18/December 2021 St. Paul, MN

Hawaasa kiyyaa keessatti hubannoo fi hir’ina barumsaa haala HIV/AIDS irratti, waa’ee ittisaa fi tatamsa’ina HIV/AIDS naannoo mana amantaa fi Yuunivarsitii, akkasumas naannoo tajaajjilli hawaasaa kennamutti gumaachuuf kaka’umsan qabaadhe. Yeroo muraasa boodas namoonni HIV/AIDS waliin jiraatan (PLWA) irratti hubannoo qabsiisuu fi ilaalcha dogoggoraa fi hawaasa keessaa addaan baasuu ittisuu irratti isaanitti dabalamee, isaan waliin akkan hojjedhuuf Dhaabbiileen Dhuunfaa kan biyya keessaa (NGO) na gaafatan. Hanga yeroo dhiibbaan kan dhuunfaa fi hawaasa keessaa addan baafamuu anaan quunnamuutti sochii abdii namaaf laatutu ture. Maatiin nama jireenyaa anatti kiraa kennee tokko osoo ani barattoota Yuunivarsitii waa’ee HIV/AIDS barsiisuu anaan argee mana isaanii keessaa akkan baafamuuf abba qabeenyaa manicha kireessu hubachiise. Mana jireenyaa kiyyaa keessaa gadi baafamuudhaanan nama mana jireenyaa hin qabne ta’e.

Mana osoo hin qabaatin mucaa kiyyaa guddisuuf jecha qormaanni fi bu’aa ba’ii ani dabarsee jechootaan ibsuu hin danda’u. Haadha kiyyaa dabalatee miseensa maatii koo warra dhiyoo ta’an argachuudhaan akka naaf guddisaniif gaafadheen ture. Rakkoo ilaalcha HIV/AIDS irratti qaban irraa kan ka’e addaan baasuu fi hubannoo dhabuu irraan kan ka’e, maatii kiyyaa keessaa nama naaf guddisu argachuu hin dandeenye. Sababa nama naaf guddisu dhabeef, filannoon kiyyaa dhaabbata guddifachaatti kennuufan murtoo godhe. Naannoo baadiyaatti dhiibbaa hawaasa keessaa baafamuu fi ilaalcha dogoggoraa dandammachuu dadhabuu irraan kan ka’e, jireenya fooyya’aa ta’e jiraachuuf yaaduudhaan gara magaalaa deeme.

**Ofii keessan adda HIN baasinaa; garuu gaaddidduu jalaa ba’aatii jireenya jiraachuu barbaaddan geggeeffadhaa.**

Magaalaa guddoo keessatti waa’ee HIV/AIDS naannoo mana amantaa fi miidiyaa irrattan barsiisuu eegale. Raadiyoo biyyoolessaa fi chaanelii TV biyya keessaa irratti deddeebii’uudhaan muuxannoo waa’ee HIV/AIDS waliin jiraachuu barsiisuu fi qooduuf nan dhiyaadhan ture. Dabalataanis, namoota PLWA ta’an kanneen naannoo mana amantaa jiraataniif deggersi akka walitti qabamuuf gurmeessuun eegale. Haata’u iyyuu malee, geggeessitoonni mana amantaa sochii ani deggersa walitti qabuuf taasisu sanaaf itti tolaa waan hin turreef warra naannoo mana amantaa jiran OLWA waliin akka ani walitti dhufeenya hin taasifneef na dhorkani. Abdii waanan kutadheef, akkasumas hawaasa kiyyaa gidduu jiraachuu fi hojjechuutiif mooraalii waanan dhabeef, biyyaa kootii bahee gara biyya ambaa deemuudhaan nageenyaa fi bilisummaatiin jiraachuun yaade.

Bara 2012 gara biyya Saudi Arabia imaluuf yaalii dadhabsiisaa taasiseen jira. Karaa Yemen yoon gara Saudi Arabia imalutti gumii warra namoota daddabarsanii baay’inni isaanii ja’a ta’aniitiin rakkoon gudeeddii na quunname. Dadhabbii fi dhukkubbiii cimaatiin gara Saudi Arabia gahe. Gara biyya kiyyaatti akka na deebisaniif ofii koo poolisiitti kenne. Gara biyya kootti ergan deebi’ee boodas warra koolu galtootatti makamuu akkasumas osoon addaan hin baafaminii fi ilaalcha dogoggoraatiif hin saaxilamee hin godaanin, bakkan itti jireenya koo geggeeffachuu danda’u gara biyya dhihaa deemee jiraachuuf gara biyya ollaatti baqadhe. Akka carraa ta’ee, kaampii koolu galtootaa keessatti waggoota lamaaf ergan dabarsee booda, biyya Ameriikaa keessa akkan jiraadhuuf hayyama argadhe. Bara 2019 koolu galummaatiin gara USA kanan dhufe yoo ta’u, yeroo sanaa eegalee Minnesotaa keessa jiraachaan jira.

**HIV qabaachuu keessan akkamiin beekuu dandeessu?**

HIV waliin jiraachuu keessan adda baafachuuf karaan tokkichi qorannoo fayyaa taasisuu dha. Namoonni HIV waliin jiraatan baay’een erga dhibee kanaaf saaxilamaniin booda mallattoon isaa osoo isaan irratti hin mul’atin waggoota dheeraaf jiraachuu danda’u. Kanaafuu, miira isinitti dhagahamuun HIV waliin akka jiraattan beekuu hin dandeessan. Karaa sirriin isin ittiin beekuu dandeessan tokkichi qorannoo fayyaa taasisuu qofaa dha.

Wal-quunnamtii saalaa eeggannaa hin qabne raawwattanii yoo jiraattaniif ykn bahiin qorannoo fayyaa kan hidhata keessan posatiiva yoo ta’e, qoratamuun gaarii dha. Dabalataanis, limmoowwan (kan akka limmoo qoricha sammuu adoochuu, huruuf akkasumas taatuu qaamaa gochuuf kan gargaaran dabalatee), eenyu waliin iyyuu qooddattanii yoo jiraattaniif qorannoo fayyaa taasisuu qabdu.

HIV posatiiva yoo taatan, fayyummaan turuuf, akkasumas carraa vaayirasii HIV nama biraatti daddabarsuu keessanii yarsuuf qoricha gargaaran fudhachuu eegaluuf jecha beekuun barbaachisaa dha.

HIV waliin jiraachuu keessan beekuun sodaachisaa fi dandammachuufis rakkisaa ta’uu danda’a. Hojjetoonni SAYFSM gaaffii keessaniif deebii kennuudhaan sodaa keessan furuu danda’u. Qorannoo fayyaa osoo hin taasisin dura, hojjetoonni SAYFSM bahii qorannoo negatiiva ykn posatiiva ta’e jechuun maal akka ta’e hubachuu akka dandeessaniif isin gargaaru. Bahiin qorannoo keessanii posatiiva yoo ta’eef, nagummaa keessaniif namoota isin amanuu dandeessan irraa deggersa argachuun keessan barbaachisaa dha. SAYFSM gumii deggersa miiraa kan kaffaltii irraa bilisa ta’e; kunis maal keessa akka darbaa jiran namoota beekan waliin iddoo isaan itti haasa’uu danda’an yoo ta’u, tajaajila gorsaa fi deggersa fedhii bu’uuraas ni gumaacha.

**HIV/AIDS waliin kan jiraattan yoo ta’e, tajaajila tolaa kanneeniif SAYFSM quunnamuu dandeessu**

* deggersa kan mana jireenyaa, meeshaalee waajjiraa, meeshaalee mana keessaa, soorata, uffannaa, hojii;
* referaala gara kilinikootaa, dhiheessii fayyummaa sammuu, tajaajila seeraa, kutaawwan ESL;
* deggersa turjumaanaa akkasumas kan hiikaa afaanii; fi
* geejiba kan gara iddoo beellama yaalii fayyaatti geessu.

*Tajaajilli kan SAYFSM bilisa, iccitaawwaa fi murtii kan dabarsan miti.*

*Biyya dhalootaa, aadaa, afaanii fi amantaadhaan osoo hin qoodin Afiriikaanota hundaaf tajaajila ni kennina.*

![C:\Documents and Settings\Lauren.EDLUND-341C4252\Local Settings\Temporary Internet Files\Content.IE5\DZJKJ68S\MP900227501[1].jpg]()

Sababa afaanii fi miidhama yeroo darbetti na mudatan irraa kan ka’e Biyya Ameriikaatti baruuf yeroo rakkisaa dabarseera. Yeroo ammaa mana jireenyaatii fi hojii argachuu danda’eera. Gara biyya Ameriikaa ergan dhufee eegalee deggersa yaalii fayyaa fi kan xiin sammuu argachuuf jecha dokteerota kiyyaa yeroo hundumaa quunnamuudhaan beellama ‘Psychiatrist’ hordofuun kiyyaa baay’isee na fayyadeera. Gara SAYFSM –tti kanan dabalame Adoolessa 2021 dha. SAYFSM, sababa kunuunsa naaf barbaachisu fi deggersa xiin-sammuu hawaasummaa waan naaf godhaniif nan galateeffadha.

Dargaggoonni, yoo kan danda’amu ta’e, ofii isaanii dhowwuudhaan ykn kondomii gargaaramuudhaan ofii isaanii fi warra jaallatan dhibee HIV/AIDS irraa akka eeganiif afeerraan taasisa. Araadni sammuu namaa adoochu gara saal quunnamtii fayyaalessa hin taaneetti geessuu waan danda’uuf, dhaloota dargaggoota ta’an araada sammuu namaa adoochan irraa akka of qusatan nan yaadachiisa. Irra caalaatti, namoota HIV/AIDS waliin jiraataniin akkanan jedha: Ofii keessan addaan HIN baasinaa; garuu gaaddidduu jalaa ba’aatii jireenya jiraachuu barbaaddan geggeeffadhaa. Dabalataanis, maatiiwwan waa’ee fayyummaa fi nageenyaa miseensa maatii isaanii kanneen dargaggoota ta’an akka mariisisanii fi itti dhiheenyaanis akka to’ataniif afeerraa taasisa.

*Barreessaan seenaa kanaa eenymmaan isaa akka ibsamu hin barbaadu. Hagere Atnafu, maqaa barreessaa isa sirrii miti.*